

Unima Slovenija

Društvo slovenskih lutkovnih umetnikov

In prijateljev lutk

Krekov trg 2

1000 Ljubljana

***Vabilo na okroglo mizo Likovno v lutkovnem gledališču***

Slovenska Unima - Društvo slovenskih lutkovnih umetnikov in prijateljev lutk ob Svetovnem dnevu lutk organizira okroglo mizo na temo ***Likovno v lutkovnem gledališču.***

Strokovni pogovor bo poskušal osvetliti likovno komponentno lutkovnega gledališča s strani umetnostne zgodovine in teorije, s strani teorije gledališke scenografije in seveda predvsem s strani likovnih ustvarjalcev.

Udeleženci pogovora bodo uveljavljeni likovni in lutkovno-gledališki umetniki ***Damijan Stepančič, Barbara Stupica, Silvan Omerzu, Darka Erdelji, Jasna Vastl*** in umetnostna zgodovinarka ***Nataša Smolič.***

Pogovor bo vodila lutkovna ustvarjalka Martina Maurič Lazar.

Dogodek bo potekal **v *ponedeljek,******18. marca 2024 ob 14.00 uri v Grajskem gledališču na Ljubljanskem gradu.***

V okviru dogodka si lahko ogledate tudi razstavo Mizoginija Silvana Omerzuja v prenovljenih Kazematah Ljubljanskega gradu.

Vstop na oba dogodka je brezplačen, prijave niso potrebne.

Toplo vabljeni!

